Z A P I S N I K
30. sjednice Vijeća Gradske četvrti Brezovica, 
održane 18. listopada 2023. u sjedištu Gradske četvrti Brezovica,
 Brezovička cesta 100, s početkom u 17,45 sati.


Nazočni članovi Vijeća Gradske četvrti Brezovica: 
Ivan Pucko, Irena Borovina, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Srećko Tatar.

Nenazočni članovi Vijeća Gradske četvrti Brezovica:
Tomislav Cavrić i Nenad Žugaj.

Nazočni službenik Gradskog ureda za mjesnu samoupravu, promet, civilnu zaštitu i sigurnost:
Petar Vukelić.


Sjednicu otvara Ivan Pucko, potpredsjednik Vijeća Gradske četvrti Brezovica koji pozdravlja članove Vijeća. Informira članove Vijeća, da predsjednik Vijeća zbog poslovnih obveza danas  neće moći prisustvovati sjednici te da će on voditi sjednicu sukladno uputu predsjednika Vijeća. 
Konstatira da sjednici nazoči 7 od 11 članova Vijeća te da su stečeni uvjeti za raspravu i pravovaljano odlučivanje.
Prije utvrđivanja dnevnog reda, Ivan Pucko otvara raspravu o zapisniku 29. sjednice.
Budući da nema primjedba na zapisnik, potpredsjednik predlaže usvajanje zapisnika. 
Vijeće je jednoglasno (7 „za“) usvojilo zapisnik 29. sjednice.
Potpredsjednik konstatira da su članovi Vijeća primili prijedlog dnevnog reda i materijale. Pita ima li prijedloga za dopunu. Obzirom da se nitko nije javio za raspravu daje na glasovanje dnevni red.
Vijeće je jednoglasno (7 „za“) usvojilo 

DNEVNI RED:

1. Prijedlog zaključka o davanju mišljenja na Nacrt prijedloga Odluke o izradi izmjena i dopuna Prostornog plana Grada Zagreba
2. Prijedlog zaključka o prijedlogu za uvrštenje asfaltiranja Prigradske ulice u Prijedlog Programa asfaltiranja nerazvrstanih cesta I. reda u 2024.
3. Pitanja, prijedlozi i obavijesti
   
/ Članovi Vijeća Irena Borovina i Zlatko Katulić došli su na sjednicu u 17,48. /

Ad 1) Prijedlog zaključka o davanju mišljenja na Nacrt prijedloga Odluke o izradi izmjena i dopuna Prostornog plana Grada Zagreba
 
	Potpredsjednik Vijeća, Ivan Pucko konstatira da su članovi Vijeća primili prijedlog zaključka sa prilozima u pisanom obliku, obrazlaže isti te otvara raspravu. 
U raspravi sudjeluje: Ivan Pucko, Vladimir Iviček, Zlatko Katulić i Marina Pucević.
Vijeće je većinom glasova (6 „za“, 1 „protiv“ i 2 „suzdržana“) donijelo

o davanju mišljenja na Nacrt prijedloga Odluke o izradi izmjena i dopuna Prostornog plana Grada Zagreba


1. Vijeće Gradske četvrti Brezovica upoznalo se s Nacrtom prijedloga Odluke o izradi izmjena i dopuna Prostornog plana Grada Zagreba.

2. Vijeće Gradske četvrti Brezovica daje negativno mišljenje na Nacrt prijedloga Odluke o izradi i dopuna Prostornog plana Grada Zagreba.

3. Vijeće Gradske četvrti Brezovica traži da se u Nacrtu prijedloga Odluke o izradi i dopuni Prostornog plana Grada Zagreba doda sljedeći stavak:

a) U članku 3. u stavku 1. dodati tekst koji treba glasiti „ - jest brisanje lokacije Obreščica 
kao lokacije za postrojenje za obradu biootpada prema zaključku s 13. sjednice Gradske 
skupštine Grada Zagreba iz 2018. godine (SGGZ 18/18) te uklanjanje ove lokacije kao 
bilo kakve alternativne lokacije namijenjene gospodarenju otpadom.”

4. Ovaj će Zaključak biti dostavljen Gradskom uredu za gospodarstvo, ekološku održivost i
    strategijsko planiranje – Sektoru za strategijsko i prostorno planiranje.



Ad 2) Prijedlog zaključka o prijedlogu za uvrštenje asfaltiranja Prigradske ulice u Prijedlog Programa asfaltiranja nerazvrstanih cesta I. reda u 2024.

Potpredsjednik Vijeća, Ivan Pucko konstatira da su članovi Vijeća primili prijedlog zaključka sa prilozima u pisanom obliku, obrazlaže isti te otvara raspravu. 
	U raspravi sudjeluje: Marina Pucević, Srećko Tatar i Ivan Pucko.
       	Ivan Pucko Prijedlog zaključka daje na glasovanje, Vijeće je jednoglasno (9 „za“) donijelo

ZAKLJUČAK
o prijedlogu za uvrštenje asfaltiranja Prigradske ulice u Prijedlog Programa asfaltiranja nerazvrstanih cesta I. reda u 2024.
                                      
       
1. Vijeće je razmotrilo potrebu asfaltiranja nerazvrstanih cesta I. reda na području Gradske četvrti Brezovica. 

2. Vijeće predlaže da se u Prijedlog Programa asfaltiranja nerazvrstanih cesta I. reda u 2024. uvrsti asfaltiranje kolnika Prigradske ulice. 

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost.
                                                                                                               
Ad 3)  Obavijesti, pitanja i prijedlozi            
       
         	Potpredsjednik Vijeća Ivan Pucko otvara raspravu.
	Ivica Mavračić pohvalio je izvođača radova Zagrebačke ceste da je kvalitetno odradio radove na asfaltiranju kolnika na Premužičkom putu. Zamolio je da se ponovno iscrta središnja razdjelna crta na Premužičkom putu od ulice Derdići do ulice Komari, a kako je prethodno bila iscrtana.
	Vladimir Iviček izvjestio je kako mu se obratila gospođa iz Kraljevečkih brijegi IX. odvojak s prigovorom da se na njezinoj parceli postavila sprava Zrinjevca. Na teren je izašao sa službenicima gradskog ured te se s građankom razgovarao o njezinom prigovoru. Predsjednik Vijeća Mjesnog odbora Kupinečki Kraljevec I. rekao mu je kako postave te sprave nije bilo tražena od vijeća mjesnog odbora. Gospođa je rekla kako igralište ne koriste djeca nego ga za opijanje koriste odrasle osobe. Naglasio je potrebu da se prilikom donošenja Plana označi tko je predložio prioritet – vijeće mjesnog odbora ili netko drugi. Dobio je prigovor od vijeća mjesnih odbora da prioritete koje su predlagali nisu uvršteni u Plan, nego su ušli neki drugi prijedlozi. 
	Petar Vukelić izvijestio je kako se gospodinu Vladimiru Ivičku obratila gospođa Draga Šinković, koja još nije vlasnica zemljišta u Kraljevečkim brijegima IX. odvojku, nego se još mora riješiti postupak nasljeđivanja. Gospođa je problematizirala postavu javne rasvjete i postavu sprave, koje je zatražilo Vijeće Mjesnog odbora Kupinečki Kraljevec I. vjerojatno u prethodnom mandate, a troškovnik i odabir lokacije je napravljen u prijašnjem razdoblju. Prije pet godina na postojećoj lokaciji je postavljeno igralište, koje se djelomično nalazi na privatnoj parceli. Može se zatražiti izrada projektne dokumentacije za otkup navedenog zemljišta ili premještanje postojećih sprava. 
	Ivan Pucko odgovorio je kako svi dokumenti pa i prioriteti za Plan komunalnih aktivnosti javno objavljeni, vijeća mjesnog odbora ukoliko nešto ne žele u Planu to mogu iskomunicirati.
	Srećko Tatar postavio je pitanje kako se za postavu sprave od Zrinjevca na igralištu u Tatarima moraju riješavati imovinsko-pravni odnosi, a na dječjem igralištu u Kraljevečkim brijegima IX. odvojku je postavljena sprava.
	Zdravko Harmicar rekao je kako je navedenu akciju predložio u Plan komunalnih aktivnosti jer je imao informaciju da je Zrinjevac prethodno napravio troškovnik i mislio je da s tom akcijom ne bi trebalo biti problema.
	Članovi Vijeća Gradske četvrti Brezovica Ivica Kovačić, Marina Pucević, Zlatko Katulić, Ivica Mavračić, Vladimir Iviček, Zdravko Harmicar i Srećko Tatar raspravljali su o lokacijama za gospodarenje otpadom, kompostanama i reciklažnim dvorištima.
	Petar Vukelić izvijestio je kako je otvoreno savjetovanje o Nacrtu prijedloga Odluke o stavljanju izvan snage Odluke o obustavi plaćanja troškova izgradnje priključka na komunalne vodne građevine. Zamolio je članove Vijeća, da ukoliko imaju saznanja da netko duže vremena čeka priključak neka dostave informaciju prema njemu. Zatražiti će se očitovanje Vodoopskrbe i odvodnje d.o.o. po pitanju priključaka koje građane duže vremena čekaju.
	Ivica Mavračić postavio je upit hoće li biti katastarska izmjera Horvata u 2024. godini.
	Petar Vukelić odgovorio je kako je članovima Vijeća dostavio odgovor Gradskog ureda za katastar i geodetske poslove u kojem piše da je Grad Zagreb predložio Državnog geodetskoj uprave katastarsku izmjeru dijela k.o. Horvati.
	Zdravko Harmicar postavio je pitanje o status izrade projektne dokumentacije za projekte na Nabrežju.
	Petar Vukelić odgovorio je kako je za projektiranje oborinske odvodnje na Nabrežju zaprimljen projektni zadatak te je to poslano na javnu nabavu. Još se čeka projektni zadatak za pješačku stazu u Nabrežju, može napisati požurnicu.
Budući da se nitko ne javlja za riječ, potpredsjednik, Ivan Pucko zahvaljuje članovima Vijeća na radu te zaključuje 30. sjednicu  Vijeća Gradske četvrti Brezovica.

  
          Dovršeno u 18,40 sati.
            Zapisnik izradio:
                Petar Vukelić



   KLASA: 024-08/23-002/270
   URBROJ:251-13-11-8/002-23-2
   Brezovica, 18. listopada 2023.
                                                                                             PREDSJEDNIK VIJEĆA
GRADSKE ČETVRTI BREZOVICA 
    
     u.z. Ivan Pucko, mag.ing.cheming.
   potpredsjednik Vijeća Gradske četvrti Brezovica          

	Izvješće o glasanju na sjednicama - 30. sjednica GČ Brezovica - 18. listopada 2023.

	
	
	
	
	
	
	
	

	Članovi Vijeća
	Točka 1.
	Točka 2.
	
	
	
	
	

	IRENA BOROVINA
	0
	+
	
	
	
	
	

	TOMISLAV CAVRIĆ
	
	
	
	
	
	
	

	ZDRAVKO HARMICAR
	0
	+
	
	
	
	
	

	VLADIMIR IVIČEK
	+
	+
	
	
	
	
	

	ZLATKO KATULIĆ
	-
	+
	
	
	
	
	

	IVICA KOVAČIĆ
	+
	+
	
	
	
	
	

	IVICA MAVRAČIĆ
	+
	+
	
	
	
	
	

	MARINA PUCEVIĆ
	+
	+
	
	
	
	
	

	IVAN PUCKO
	+
	+
	
	
	
	
	

	SREĆKO TATAR
	+
	+
	
	
	
	
	

	NENAD ŽUGAJ
	
	
	
	
	
	
	



*  ZA=  +	
    PROTIV=  -
    SUZDRŽAN=  0	
    NIJE PRISUTAN= prekrižiti ime	




